## Odluka o ocjenjivanju ustavnosti dijela odredbe člana 3. stava 1. Zakona o vlasništvu na dijelovima zgrada i suprotnosti te odredbe sa Zakonom o udruženom radu

### NN 46/1990 (12.11.1990.), Odluka o ocjenjivanju ustavnosti dijela odredbe člana 3. stava 1. Zakona o vlasništvu na dijelovima zgrada i suprotnosti te odredbe sa Zakonom o udruženom radu

USTAVNI SUD JUGOSLAVIJE

## ODLUKA

### o ocjenjivanju ustavnosti dijela odredbe člana 3. stava 1. Zakona o vlasništvu na dijelovima zgrada i suprotnosti te odredbe sa Zakonom o udruženom radu

1. Radna organizacija za prodaju bombona, biskvita i slastica "Bobis"
u Splitu, Radna organizacija za promet tehni:kom robom "Brodomerkur"
u Splitu, Radna organizacija - export-import "Dalma" u Splitu,
Trgovinska radna organizacija "Jadrantekstil" u Splitu, Radna
organizacija - export-import "Koteks" u Splitu, Radna organizacija
za promet knjigama, uredskim materijalom i priborom "Naprijed"
u Splitu, Trgovinska radna organizacija "Prehrana" u Splitu,
Hotelsko-ugostiteljsko turističko poduzeće "Union Dalmacija"
u Splitu i Trgovinska radna organizacija "Robni magazin" u Zagrebu,
pokrenule su pred Ustavnim sudom Jugoslavije postupak za ocjenjivanje ustavnosti
dijela odredbe člana 3. stava 1. Zakona o vlasništvu na dijelovima zgrada
("Narodne novine". broj 52/73) i suprotnosti te odredbe sa Zakonom
o udruženom radu. Prema mišljenju ovlaštenih predlagača, osporena odredba,
u dijelu kojim je propisano da na posebnom dijelu zgrade u društvenom etažnom
vlasništvu pravo raspolaganja stjeće općina, ako je društveno vlasništvo
ustanovljeno nacionalizacijom ili konfiskacijom, nije u skladu s Osnovnim
načelima Ustava SFRJ i odredbama čl. 13" 14, 15, 16. i 25. Ustava
SFRJ, odnosno u suprotnosti je s odredbama čl. 2, 3, 14,15. i 189. Zakona
o udruženom radu ("Službeni list SFRJ", br. 53/76, 57/83, 85/87.
i 6/88) jer narušava ustavno pravo radnika da radeći društvenim sredstvima,
imaju pravo upravljanja i pravo raspolaganja tim sredstvima kao sredstvima
rada, a ne općina.

2. Odredbom člana 3. stava 1. Zakona o vlasništvu na dijelovima zgrada
propisano je da na posebnom dijelu zgrade u društvenom etažnom vlasništvu
pravo raspolaganja stječe općina, ako je društveno vlasništvo ustanovljeno
nacionalizacijom, ili konfiskacijom, a u ostalim slučajevima društveno-politička
zajednica, ili radna organizacija, koja je dala sredstva za izgradnju,
kupovinu, ili zamjenu toga posebnog dijela zgrade.

3. Na javnoj raspravi, održanoj 7. lipnja 1990. godine, predstavnici
radnih organizacija "Jadrantekstila" i "Brodomerkura",
iz Splita, istakli su da su trgovina i ugostiteljstvo, poslujući u iznajmljenom
poslovnom prostoru, na osnovi ugovora o zakupu s općinom, dovedeni u neravnopravan
položaj s proizvodnim organizacijama kojima je poslovni prostor predala
na trajno korištenje općina.

4. Odredbom člana 13. stava 1. Ustava SFRJ utvrđeno je da radnik u udruženom
radu, sredstvima u društvenom vlasništvu, ima pravo rada društvenim sredstvima,
kao svojim neotuđivim pravom da radi tim sredstvima radi zadovoljavanja
svojih osobnih i društvenih potreba i da, kao slobodan i ravnopravan, s
drugim radnicima u udruženom radu, upravlja svojim radom i uvjetima i rezultatima
svoga rada. Odredbom člana 14. Ustava SFRJ zajamčeno je svakom radniku
u udruženom radu da, ostvarujući pravo rada društvenim sredstvima, u organizaciji
udruženog rada i u svim drugim oblicima udruživanja rada i sredstava, zajedno
i ravnopravno s drugim radnicima, upravlja radom i poslovanjem organizacije
udruženog rada i poslovima i sredstvima u cjelokupnosti odnosa društvene
reprodukcije, da uređuje međusobne odnose u radu, odlučuje o dohotku koji
ostvari u različitim oblicima udruživanja rada i sredstava i da stječe
osobni dohodak.

5. Polazeći od navedenih odredaba Ustava SFRJ, Ustavni sud Jugoslavije
smatra da su sva sredstva u društvenom vlasništvu, koja su to postala nacionalizacijom
ili konfiskacijom, a koja u udruženom radu koriste radnici kao svoje sredstvo
rada, osnova prava radnika da upravljaju tim sredstvima, kao i radom i
poslovanjem i rezultatima svoga rada. Tim sredstvima rada u društvenom
vlasništvu, u poduzećima i drugim društvenim pravnim osobama, ne mogu,
prema navedenim odredbama Ustava SFRJ, raspolagati općine, jer je odredbom
člana 14. stava 1. Ustava SFR,1 zajamčeno neotuđivo pravo radnika u udruženom
radu da o tim sredstvima odlučuje. Kako je osporenim dijelom odredbe člana
3. stava 1. Zakona propisano da na posebnom dijelu zgrade u društvenom
etažnom vlasništvu, ako je društveno, vlasništvo ustanovljeno nacionalizacijom
ili konfiskacijom, pravo raspolaganja stječe općina, iako su te nepokretnosti
sredstava rada u poduzeću ili drugoj društvenoj pravnoj osobi. Ustavni
sud Jugoslavije ocijenio je da taj dio osporene zakonske odredbe nije u
skladu s odredbama člana 13. stava 1 i člana 14. stava 1. Ustava SFRJ.
Ustavni sud Jugoslavije nije ocjenjivao suprotnost osporene odredbe navedenog
zakona s odredbama Zakona o udruženom radu, jer je taj zakon u dijelu kojim
se uređuje upravljanje društvenim sredstvima. prestao vrijediti na osnovi
odredbe člana 196. Zakona o poduzećima ("Službeni list SFRJ",
br. 77/88, 40/89. i 46/90).

6. Ustavni sud Jugoslavije, na osnovi člana 375. stava 1. točke 1. stava
2. Ustava SFRJ, na sjednici održanoj 11. srpnja 1990. godine, donio je
ODLUKU

Utvrđuje se da odredba člana 3. stava 1. Zakona o vlasništvu na dijelovima
zgrada ("Narodne novine", broj 52/73), u dijelu kojim je utvrđeno
da općina stječe pravo raspolaganja na posebnom dijelu zgrade u društvenom
etažnom vlasništvu, ako je društveno vlasništvo ustanovljeno nacionalizacijom
ili konfiskacijom, nije u skladu s odredbama člana 13. stava 1. i člana
14. stava 1. Ustava SFRJ. Ovu odluku-Ustavni sud je donio u sastavu: predsjednik
Ustavnog suda Jugoslavije Milovan Buzadžić i suci Hrvoje Bačić, Božidar
Bulatović, mr. Krste Čalovski, dr. Omer Ibrahimagić, dr. Branislav Ivanović,
Pjeter Kolja, Dimće Kozarov, dr. Ivan Kristan, Veljko Marković, Radko Moćivnik,
Dušan Ružić i Milosav Stijović. Ova odluka će se objaviti u "Službenom
listu SFRJ" i "Narodnim novinama".

Ustavni sud Jugoslavije

U. br. 216/88 i IU. br. 21 / 1-89

Beograd,11. srpnja 1990. godine

Predsjednik Ustavnog suda Jugoslavije

**Milovan Buzadžić, v. r.**

Odluka, NN 46/1990-859